"เงินติดล้อ"ตั้งเป้าปล่อยสินเชื่อใหม่ปีนี้ 3.5 หมื่นล้าน โต 6 %
นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ&nbsp; เปิดเผยว่า บริษัทตั้งเป้าปล่อยสินเชื่อปีนี้โต 6 % คิดเป็นยอดสินเชื่อใหม่ 3.5 หมื่นล้านบาท ในขณะที่ยอดสินเชื่อคงค้าง ณ สิ้นไตรมาส 1/62 อยู่ที่ 4.2 หมื่นล้านบาท และสิ้นปีนี้คาดว่าอยู่ที่ 4.6 หมื่นล้านบาท จากสิ้นปี 2561 อยู่ที่ 3.9 หมื่นล้านบาท
17 พ.ค. 2562

นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ  เปิดเผยว่า บริษัทตั้งเป้าปล่อยสินเชื่อปีนี้โต 6 % คิดเป็นยอดสินเชื่อใหม่ 3.5 หมื่นล้านบาท ในขณะที่ยอดสินเชื่อคงค้าง ณ สิ้นไตรมาส 1/62 อยู่ที่ 4.2 หมื่นล้านบาท และสิ้นปีนี้คาดว่าอยู่ที่ 4.6 หมื่นล้านบาท จากสิ้นปี 2561 อยู่ที่ 3.9 หมื่นล้านบาท
สำหรับธุรกิจโบรกเกอร์จำหน่ายผลิตภัณฑ์ประกันวินาศภัย ที่นำเสนอผลิตภัณฑ์ประกันรถยนต์ ประกันอุบัติเหตุ และ ประกันโรคมะเร็งนั้น ปีนี้ตั้งเป้าเติบโต 25-30 % หรือ คิดเป็นเบี้ยประกัน 2,400-2,700 ล้านบาท จากปีก่อน 1,700 ล้านบาท โดยมูลค่าตลาดประกันรถอยู่ที่ 1.2 แสนล้านบาท
ด้านสัดส่วนสินเชื่อเมื่อคิดจากมูลค่าจำนวนเงินขอสินเชื่อหลักประกอบด้วย สินเชื่อทะเบียนรถยนต์และรถกระบะคิดเป็นสัดส่วน 63% สินเชื่อทะเบียนรถสิบล้อรถแทรกเตอร์คิดเป็น 20% และสินเชื่อทะเบียนรถจักรยานยนต์ที่เป็น 9% แต่หากคิดจากจำนวนทะเบียนรถสินเชื่อทะเบียนรถจักรยานยนต์จะมีสัดส่วนเป็น 58% ของจำนวนลูกค้าทั้งหมด
ส่วนจำนวนบัญชีลูกค้าปีนี้ตั้งเป้าเติบโต 25% จาก 4.5 แสนบัญชี ณ สิ้นปี 2561 เป็น 5.6 แสนบัญชี ณ สิ้นปีนี้ ขณะที่หนี้ที่ไม่ก่อให้เกิดรายได้ (เอ็นพีแอล) สิ้นปีนี้จะรักษาให้อยู่ในระดับเดียวกับ ปัจจุบันที่ 1.3% เมื่อเทียบกับค่าอุตสาหกรรมสินเชื่อทะเบียนรถที่อยู่ 2.5-3%
บริษัทตั้งเป้าเปิดสาขาเพิ่ม 187 สาขา ส่งผลให้จำนวนสาขาสิ้นปีนี้มีอยู่ที่ 1,000 สาขา เพื่อให้ครอบคลุมพื้นที่ทั่วประเทศมากขึ้นด้วย
นายปิยะศักดิ์ กล่าวว่า บริษัทยังคงมุ่งให้บริการแก่กลุ่มลูกค้ารายย่อย โดยเฉพาะกลุ่มผู้มีรายได้น้อยที่มีแหล่งรายได้ไม่แน่นอน อาทิ กลุ่มผู้ประกอบอาชีพอิสระ เป็นต้น ที่มีข้อจำกัดในการเข้าถึงสินเชื่อจากสถาบันทางการเงิน ให้สามารถเข้าถึงแหล่งเงินทุนในระบบได้อย่างเป็นธรรมและโปร่งใส จนถึงปัจจุบันจำนวนลูกค้าที่บริษัทได้สนับสนุนให้แข้าถึงสินเชื่อมีจำนวนมากกว่า 1.2 ล้านราย